Rådet består av sju medlemmer og har representanter fra de tre store samiske språkgruppene i Norge. Leder er May Bente Jønsson og generalsekretær er Kristina Labba. Sekretariatet ligger i Tromsø. Rådet er et kompetanse- og rådgivende organ som skal stimulere til at samisk kirkeliv blir ivaretatt som en nødvendig og likeverdig del av Den norske kirke. Med opprettelsen av Samisk kirkeråd fikk Den norske kirke et representativt organ for samisk kirkeliv.